Bakonyszentiván község Önkormányzati Képviselő-testülete
12/2004. (IV. 30.) rendelete
a fiatal házasok első lakáshoz jutásának
támogatásáról

Bakonyszentiván község önkormányzati Képviselő-testülete a helyi önkormányzatokról  szóló 1990. évi LXV. tv. 16. §. /1/ bekezdésében  biztosított  jogkörében  eljárva a fiatal házasok első lakáshoz  jutásának támogatására vonatkozó helyi szabályozásáról az alábbi rendeletet alkotja:

1. §.

Bakonyszentiván község Önkormányzata a mindenkori évi költségvetéséről szóló rendeletében meghatározott keret erejéig fiatal házasok első lakáshoz jutásához külön támogatást biztosít.

2. §.

A  rendelet alkalmazása szempontjából fiatal házaspárnak kell tekinteni  az igénylőket, ha a vissza nem térítendő támogatás iránti kérelem benyújtásakor a házastársak egyike sem töltötte be a 40. életévét.
3. §.

Támogatás  igénylésére  azok jogosultak, akik 1991. január 1. után:

- a kiadott jogerőre emelkedett építési engedély alapján lakást építenek,
- más személynek a tulajdonában álló épületen tetőtér beépítéssel, toldaléképítéssel létesülő önálló                        lakást építenek,  lakástulajdont vagy önálló lakásnak minősülő tulajdoni hányadot vásárolnak.

4. §.

Támogatásra azok a magyar és az 1992. évi LXVI. törvény 4. § (1) bekezdés b) pontja szerinti, Európai Gazdasági Térségről szóló egyezményben részes tagállam állampolgárai – amennyiben rendelkeznek a magyar idegenrendészeti hatóság által kiadott EGT tartózkodási engedéllyel – fiatal házaspár kérelmezők jogosultak, akiknek legalább egyike bakonyszentiváni lakóhelyű, illetve Bakonyszentiván község közigazgatási területén jutnak első lakáshoz.

5. §.

Támogatásra  akkor  jogosultak  az  igénylők,  ha  együttesen 1/2-nél nagyobb arányú résztulajdonuk a kérelem benyújtásakor nincs.

6. §.

Nem  adható  támogatás annak a fiatal házaspárnak, 
- akik a lakásgondjukat a támogatás nélkül képesek megoldani, 
- akik a támogatásra irányuló kérelmükben olyan valótlan adatot közöltek, amely számukra jogtalan előnyt jelenthet.

Akik a támogatásban jogtalanul részesültek, kötelesek azt önként  bejelenteni  és  a támogatás összegét visszatéríteni 30 napon  belül egy összegben, a mindenkori törvényes kamat felszámításával.

2

7. §.

A  támogatás 500.000.-Ft-ig adható vissza nem térítendő egyszeri támogatás.

8. §.

/1/ A kérelmet a képviselő-testület bírálja el, és dönt annak mértékéről.

9. §.

A  támogatás az építési engedély vagy az adásvételi szerződés bemutatásakor adható az építés illetve vásárlás évében.
10. §.

/1/A  nyújtott  támogatás biztosítása érdekében a megszerzett ingatlanra   Bakonyszentiván  község  Önkormányzata a támogatás összegének  erejéig elidegenítési és terhelési tilalmat határoz meg 10  évi időtartamra. 
/2/Ha a fiatal házaspár ezen idő alatt a támogatással épített vagy vásárolt lakást elidegeníti, 30 napon belül egy összegben köteles a támogatást visszafizetni a mindenkori törvényes kamat felszámításával.                     
/3/ Az  elidegenítési tilalom alól, valamint a visszafizetési kötelezettség  alól  a képviselő-testület – méltányolható okból - felmentést adhat.

11. §.

E rendelet 2004. május 1. napján lép hatályba. Kihirdetéséről a körjegyző gondoskodik. Egyidejűleg az egyes lakásügyi jogszabályok végrehajtásáról szóló 2/1991. (VI. 20.), valamint módosításáról szóló 2/2000. (III. 10.) rendeletek hatályukat  vesztik.

Bakonyszentiván, 2004. április 29.

Baranyai Miklós                                                                                                 	Fehér Mária
polgármester                                        			                     körjegyző
címzetes főjegyző

A rendeletet kihirdettük:

Bakonyszentiván, 2004. április 30.

                                                                                                                Fehér Mária
                                                                                                                              körjegyző
 címzetes főjegyző